NETFLIXOVA SERIJA
Opa, neslomljivi!
-Baš super teretana. -Dobra je, ha?
Kako si? Što ima?
-Dobro sam. Kako si ti? -Dobro.
-Svašta se događalo. -Da, vidio sam.
Lewis Tan vrlo je talentiran glumac.
Glumio je u puno filmova, Mortal Kombat, Za šaku osvete.
I jako je…
Jako je zgodan muškarac.
-Što ćemo raditi? -Raširi dlan.
Tako.
Eto. Fino.
Sad ću sve razvaliti. Želim imati pločice kao ti.
Koliko ih imaš?
Ne znam.
-Nije loše! -Napredujem.
Jesi razgibana i zagrijana?
-Istegnuta? -Malo sam zgrčena.
Dobro.
Lewis Tan i ja godinama smo prijatelji.
Već me neko vrijeme zove na druženje.
Trenutačno puno radim na sebi. Želim se samo družiti i zabavljati.
To mi sada treba u životu.
-Danas radimo muay thai. -Što je to?
To je tajlandski boks.
Radit ćemo cijelu kombinaciju. Jedan, dva, tri, četiri, pet, šest.
Samo ruke.
Kako udara tu vreću, ajme meni. Daj još.
Samo još jednom.
Postaje mi vruće!
Što si po horoskopu?
Blizanac.
Aha, već smo razgovarali o…
-Jesmo? Čekaj, ti si vodenjak! -Da, tako je.
Guglaj.
Tko je vodenjaku srodna duša?
„S blizancima je izražena seksualna kompatibilnost.”
Samo to trebamo znati.
Odmah su prešli na stvar.
„Seks blizanaca i vodenjaka bit će sjajan, a neće se morati ni skinuti.
No htjet će stalno biti goli
kako bi se oslobodili okova koji su im nametnuti odjećom.”
Pa mislim…
Ti si baš strastvena osoba, zar ne?
-Jesam, jako. -Da? Vidi se.
Čitam te kao knjigu.
Znam. Iskreno, i ja imam isti osjećaj.
-Stvarno? -Da.
-Isti osjećaj. Da. -Aha.
Aha.
-Napokon se vidimo. -Da! Baš mi je drago.
BETHANY MARSHALL, PSIHOANALITIČARKA
-Trebam najdulju sesiju terapije. -Onda ćemo je imati.
Ne znam ni odakle da počnem.
Krenimo od spojeva. Jesi li počela polako izlaziti?
Izašla sam s Johnom. Kane nas je spojio.
Ali između nas nije bilo kemije.
Kad smo se vratili iz Caba, javljao mi se i htio je da se nađemo.
I našli smo se.
Mislim da,
ne znam kako da to…
Ovo baš i ne ide.
Ne mogu ti se otvoriti. Moram još raditi na sebi.
Nisam spremna za novu vezu.
Ako se predomisliš, javi mi se.
Dotad mogu ti biti prijatelj i velika potpora u svemu.
Hvala.
Ponosna sam na tebe jer si sama sebi dopustila
da posumnjaš u tu vezu.
Sebi si dopustila da mu kažeš da nisi zainteresirana.
-Jesam. Polako učim. -Da.
Polako, ali…
Prije bih se uvijek usredotočila na ono što druga osoba želi,
makar se radilo o običnoj večeri. Što druga osoba želi?
Tako mi je bilo sa svime u životu jer sam mislila
da nisam dovoljno dobra ili da ne činim dovoljno za drugu osobu.
Dijelom je to zbog moje mame.
U čemu je bio problem s majkom?
Pa, odgojena je u tradicionalnom azijskom društvu
u kojem nikad ništa nije dovoljno dobro.
Rekla bih joj: „Mama, trudila sam se i dobila 90 bodova iz dodatne zadaće.”
Pitala bi: „Zašto nisi dobila sto? Oboje je za peticu, ali nije isto.
Petica je prosječna ocjena.
Četvorka je ispodprosječna.”
Jako volim i poštujem svoju mamu.
Superžena je i moja junakinja.
Mnogo je žrtvovala selidbom ovamo da mi osigura bolji život i obrazovanje.
Odgojila me kao samohrana majka.
No nismo bliske onoliko koliko bih ja željela.
Nikad nismo naučile komunicirati.
Teme naših razgovora i dan-danas samo su posao, kuća,
ali nikad osjećaji.
Zbog mame lako gubim živce. Nemam baš strpljenja s njom.
I zbilja me ljuti što mi stalno govori
da se moram udati, usporiti, roditi.
Ako zamrznem jajašca, bit ću pod manjim pritiskom.
Ali ja ustvari ne želim da zamrzneš jajašca.
Želim da rodiš pravo dijete.
Dobro.
Što prije, to bolje.
Zbilja nije lako.
Jednostavno nema prostora za komunikaciju s njom
jer nikad nismo naučile komunicirati.
Nije me naučila, a ni nju nitko nije naučio.
Pokušavala sam shvatiti kako je tatin odlazak
utjecao na mene i moje odnose s ljudima.
Ali nisam bila svjesna da je i mama utjecala na to.
Možda bi bilo dobro da kažeš mami:
„Ne želim razgovarati samo o poslu i o tome koliko sam uspješna.
Želim da razgovaramo i o osjećajima.”
KEVINOV STAN, LOS ANGELES
Kane!
Hvala, znam da mi zvono radi.
-Bok, što ima? -Hej, kako si?
-Što ćeš popiti? Kavu, matcha čaj? -Može matcha.
Gdje si ovo našao, na buvljaku?
Sviđa ti se?
U redu je. Nije kao Baccarat, ali može proći.
-Baccarat? Što je to? -Poznati pariški kristal.
Hvala.
-Koji je ovo kurac? -Umjetnost. Sam je protumači.
Daj mi pomozi s ovim drvom novca.
-Na izdahu je? -Da.
-Možda. -Previše sam ga zalijevao?
Ne znam, nemam ga. Time se moj tata bavi.
Baš ti je ružan ovaj tepih.
-Slaže se s ovim. -Ne slaže. Izgleda…
Ne.
Što ti je s obrazima?
Još su mi malo otečeni jer sam stavljao filere.
-Ne mogu se baš smijati. -Što ćeš još popravljati?
Kapke.
Zašto si tužan?
Operirat ćeš kapke da izgledaš kao zapadnjak.
-Ne, neću. -Da, hoćeš.
-Nije to zbog toga. -To ti misliš.
-Oči će mi biti veće. -Da, kao kod zapadnjaka.
-Ne. -Da.
-Neki Azijci imaju veće oči. -Da, išli su na operaciju.
Nisu! Indijci imaju velike oči.
Nabroji mi sve korekcije koje si radio.
-Sve? -Što si sve radio?
-Od sedamnaeste godine? -U cijelom životu.
Ubrizgao sam botoks u žvačne mišiće.
Ubrizgao sam botoks u čelo,
ugradio niti za podizanje nosa, brade i vilice, vrata, jagodica,
stavio filere u sljepoočnice i jagodice.
Pa tretman laserom…
Imao sam višak kože, pa sam ga išao ukloniti.
Laseri, crveno svjetlo, intravenozna terapija…
Masno sam tkivo sačuvao, u L. A.-u je važno reciklirati.
Ubrizgao sam ga u prsa.
Htio sam veća prsa, ali bez pretjerivanja.
-Jesam spomenuo filere? -Jesi.
Stavio sam filere u nos, bradu i vilicu…
Tretman mikroiglicama, Morpheus tretman…
-Ovo se može odrepati. -Da, sve se rimuje.
To je sve.
-To je sve? -Da. Zasad.
-Sigurno nisi postao ovisan? -Nisam.
Ljuskice su koštale 50 000 dolara.
Bože mili!
-Zaboravio sam, 55 000. -Sto pedeset tisuća dolara.
Vidim te kako ideš na operaciju jaja da ti budu jednaka.
-Za to me nije briga. -I trebaju biti nejednaka, znaš.
-Jaja? Stvarno? -Da.
Inače bi se sudarala i boljelo bi.
Ajme.
Samo želim reći, oči su dio našeg azijskog identiteta.
Ne radim to da bih izgledao kao bijelac.
Radim to jer želim biti slađi.
Molim te, shvati me. Želim to već šest, sedam godina.
Otkad si došao u Ameriku.
-Baš ironično. -Nije to zbog Amerike…
Jest, a znaš zašto? Jer svi se ugledaju na bijelce u Americi.
Dok sam odrastao ovdje, među bijelcima,
uspoređivao sam se s bjelačkim idealima ljepote.
Sramio sam se svojeg azijskog podrijetla i crta lica.
-Tebi nije tako… -Volim naše bogatstvo.
Znam da ga voliš, ali zbilja ne želim da se u to upuštaš.
Meni su trebale godine da zavolim svoj izgled.
I žalim…
-Kako to misliš? -Žalim zbog operacije.
Koje?
-Operacije kapaka. -Super su! Ja bih takve!
Cijeli sam život mrzio svoje oči.
Imao sam spuštene kapke i manje, ukošenije oči.
Djeca su me zadirkivala. Mrzio sam to.
Osjećao sam se grozno.
Kao model i Azijac
sramio sam se svojih očiju, pa sam odlučio operirati kapke.
Rezultat mi se nije svidio.
Opet nisam znao tko sam. Još sam se više sramio što sam Azijac.
Ne volim kad vidim, makar iz drugih razloga,
da netko mrzi biti u svojoj koži.
Znam. Meni je stalno tako.
Ne zato što sam Azijac, nego zato što ovako izgledam.
Bio sam pretio u djetinjstvu.
Bio sam debeo i osjećao sam se kao ružno pače.
Nosio sam hlače veličine XL, XXL.
Zvali su me riblja okruglica, po azijskom jelu.
To je kao mesna okruglica, ali od ribe. Tako su me zvali.
Jako me to pogodilo. Zamisli da te godinama tako zovu.
I sad sve želiš mijenjati. Ali mislim da ti netko treba reći
da ne moraš slijediti te standarde.
A, da.
Mama, što si to spakirala?
-Mimi nosi više prtljage od svih vas. -Ja sam mislila da je ovo puno.
Možemo u Europu umjesto u San Francisco.
Ajme meni.
Sretan rođendan, Mimi!
Idemo privatnim avionom u San Francisco na proslavu Mimina rođendana.
Ona voli samo najskuplje. Rekoh: „To, prijatelji!”
-Gle je, sva je otmjena! -Da!
Svi smo otmjeni.
Doviđenja, L. A.
Sretan rođendan!
-Rođendan ti je! -Rođendan ti je!
To! Sretan rođendan!
Da!
-Veselim se. Upoznao si mi mamu? -Obožavam je.
Odlučila sam pozvati mamu jer se želim zbližiti s njom.
Hoću da se sprijateljimo, da mi postane najbolja prijateljica.
Pod velikim sam pritiskom jer tvoja mama će me…
-Osuđivat će te. -Znam!
Osuđivat će te do besvijesti.
-Šalim se, neće. Obožava Kanea. -Ajme meni.
Dok sam odrastala u Aziji,
vršila mi je golem pritisak. Znaš kako je to.
Zbog tolikog pritiska
uvijek sam mislila da nisam dovoljno dobra.
Nije mi bilo ugodno razgovarati s njom.
-Volim te. -Eto ga.
Joj, Skyleru!
-I ja tebe! -Da!
-Koga više voliš? -Ne mogu se odlučiti!
-Ne? -Najbolji odgovor!
Ljudi, Kelly, morate reći…
U San Franciscu smo!
To!
-Hej. -Hej.
-Opa. -Bok.
REIKI ISCJELITELJICA
Prekrasna si.
-Hvala. -Kako si?
-Dobro. -Da?
Jesi primijetila…
-Nosiš naočale. -Da.
-I ja sam ih prije nosila. -Da? Što se dogodilo?
Ohrabrila sam se i skinula ih.
Skrivala sam se iza naočala. Onda mi je postalo ugodno bez njih.
Ja sam kao dijete baš htio nositi naočale.
Toliko da sam katkad buljio u sunce.
Ajme meni.
Da, bio sam glup.
Htio si spržiti oči?
Kao mali mislio sam da je Superman dobio moći od sunca,
pa sam i ja to htio, ali…
Moguće. Imaš mišiće kao Superman.
Hvala.
Nakon svega što je bilo s Kim,
najbolje mi je da opet počnem izlaziti,
ići na spojeve, biti romantičan.
Janice i ja osjetili smo povezanost, pa sam je odlučio pozvati na spoj.
Grupni zagrljaj za kraj?
-Može. -Da.
-Hvala svima. -Hvala tebi.
Baš mi je zanimljivo da nikad nisi hodala s Azijcem.
Meni je izazov izlaziti s Azijkama jer sam odrastao među bijelcima.
-Tako da… -I meni.
I tebi? Čekaj, posvojena si?
Nisam, ali odrasla sam među bijelcima.
-Gdje? -U Lancasteru u Pennsylvaniji.
-U amiškom selu. -Moji roditelji ondje imaju tvrtku.
-Ma šališ se, Kevine! -Ne, kunem se.
Dok sam odrastala, bila sam okružena konjima i kočijama.
-Skroz normalno. -Dutch Wonderland.
-Da. Hersheypark. -Zakon!
-Jesi bio ondje? -Da!
Ovo je nevjerojatno.
-Kamo da vam stavim? -Može ovamo.
Ovo možete odnijeti, hvala.
Uvijek blagoslovim hranu. Samo malo.
-Eto. Hvala. -Čekaj, to je to?
Da, napravim to u sebi. Nije potrebno raditi scene.
Samo zahvalim svim rukama koje su nam omogućile ovaj obrok.
-Lijepo. -Da.
-Jest ćemo i razgovarati? -Ja to stalno radim. Navikneš se.
Sviđa mi se što se uz tebe osjećam sigurno.
To je jako važno. Da.
Ali imaš i svoju zločestu stranu?
-Bar malo? -Apsolutno. Blizanac sam.
Bio sam na puno prvih spojeva.
Prvi spoj s Janice ide jako dobro.
Htio bih ovo ponoviti.
I ja.
Glas joj je ugodan, nježan poput oblaka.
Da oblak može govoriti, govorio bi njezinim glasom.
Bilo mi je baš drago.
-Skyleru! -Bok, Skyleru!
Skyleru, kako si? Zagrli me.
-Hej! -Zagrli me.
-Skyleru. -Sretan rođendan!
-Hvala, dragi. -Sve najbolje.
-Ovo mi je prvi put… -Sretan rođendan, Mimi!
-Kako si? -Dobro.
Bok, sretan rođendan.
KELLYNA MAMA
Ajme, Done, ovo je predobro.
Stalno govori o vašem stanu, ali ovo je nevjerojatno.
Mimi i Don imaju predivan penthaus koji gleda na Bay Bridge.
Odande se pružaju najljepši pogledi na grad.
Cijena mu je navodno preko deset milijuna dolara.
Ima 370 kvadratnih metara i uređen je vrhunski.
Mimi ima sjajan ukus.
Da, sama ga je uređivala. Ja samo pišem čekove. To je moj posao.
Kelly i ja htjeli smo te iznenaditi, pa smo ovamo doveli kuhara…
Teta, znate koga sam pozvao?
-Ne znam. -Ne znate?
Znate li?
Daj da vidim.
-Martine. -Hej!
Ja sam spreman.
SLAVNI KUHAR
-Kako ste? Ajme, puno vam hvala. -Bok, dobro sam.
-Kako ste? -Ovo je Kelly…
Kuhar Martin Yan dobitnik je nagrade James Beard
i prava legenda.
Svaki azijski dom prepoznao bi Martina Yana na televiziji.
Poznat je po uzrečici: „Ako zna Yan, znaš i ti!”
-Ovo je moja mama. -Zdravo, mama!
-Drago mi je. -Divna mama!
Važno je da svi sudjelujete.
Molim vas da budete vrlo oprezni.
Gle ti to. Dobra je!
Ajme, ovo je gotovo. Tko će kuhati? Kelly?
Ja želim kuhati!
-Ja bih kuhala. -Presretna je.
Daj da ti ovo skinem.
-U redu. -Dobro.
Sad kad vidim kuhara Martina uživo, pitam se kakav to botoks koristi.
Ima 71 godinu, a izgleda potpuno isto kao s 40.
-A onda… -Baš je šareno.
Dodat ću malo umaka.
-Od čega je umak? -Od naranče.
-Naranče. -Da.
Pršti od energije, nevjerojatno.
Zakon.
Pripremit će devet jela za pola sata?
Nevjerojatno!
Večera!
Večera je gotova!
Bome je zahladilo u L. A.-u.
Da.
Dao bih ti jaknu, ali prehladno je.
-Pravi si kavalir. -Hoćeš jaknu?
-Ne treba. -Dobro.
-Tebi je potrebnija. -Pa, hladno mi je.
Od boba čaja.
Bome.
Što ima kod tebe?
Znaš ono kad napokon kreneš na duhovno iscjeljivanje
i prijatelj te odjednom u tome podupire,
ali i izlazi s tvojom iscjeliteljicom?
O tome se radi?
Janice sam povjerila puno osobnih stvari,
a ona sad izlazi s Kevinom.
Jako mi je neugodno zbog toga.
-Što ti misliš? Dvolično je. -Nije.
Znaš što je dvolično?
Da ništa ne osjećam prema drugoj osobi,
veselio bih se njezinoj sreći.
Ali umjesto toga, ti me kritiziraš i govoriš:
„Ali ne možeš tako. Ne smiješ izlaziti s njom.”
Ne kontroliraš me, nisam tvoje vlasništvo ni tvoj dečko.
Bilo bi lijepo da jesam.
Govoriš mi: „Ne želim vezu, povrijeđena sam, moram raditi na sebi.
-Bit ćemo prijatelji.” -Ali ne…
-Prestani izlaziti s mojom terapeutkinjom! -Tko si ti da mi naređuješ?
-Ma je li? Od svih… -Nemaš mi pravo govoriti…
-Ne govorim… -Nemaš pravo na to.
U tome je problem!
Nemaš mi pravo govoriti s kim smijem izlaziti.
-Osim ako nešto osjećaš prema meni. -Samo je čudno.
Ne! Imala si priliku.
Ja sam dao sve od sebe.
I sjeban sam od pokušaja da budem s tobom.
Više ne vjerujem u veze.
Ozbiljno.
I ti trebaš iscjeljenje. Valjda će ti dati popust.
Baš mi je drago.
Šuti ako ništa ne osjećaš prema meni, i budi sretna zbog mene.
-Može? -Nije me briga, ozbiljno ti kažem.
Sad mi je jasno kakva si osoba.
-Uvijek to kažeš. -To je sve.
Znaš koji je tvoj problem? Misliš samo na sebe.
Ne zanima me!
Odrasli smo ljudi. Ne hodamo.
Prestanimo se svađati kao da smo bračni par.
Jebeš ovo. Zovem Uber.
-Strpi se, Kane. -Dobro jutro, Kelly.
'Jutro, kako si?
-Jesi se naspavao? -Jesam, dosta dobro.
Naručila sam doručak. Tebi sam uzela voće.
Tvoja je soba veća?
Možda, ne znam.
-Zašto je toliko veća od moje? -Koga briga!
-I puno je ljepša. -Nema veze. Koga briga!
Mene.
-Rezervirala sam je unaprijed. -Ajme! Prekrasna je.
Znaš da Christine sudjeluje u Plesu sa zvijezdama?
Hoćeš je ići podržati? Pitala me.
-Malo se osjećam krivom. -Zašto?
Joj, dakle ovako.
Održala mi je cijeli govor: „Kelly, moramo se podržavati,
i to ne samo u teškim, nego i u lijepim trenucima.”
-Hoće li je Kevin podržati? -Sto posto.
-Misliš? -Dobit će besplatnu večeru.
-Istina! -Poslije idu u Craig's.
Ići će je podržati.
I meni je rekla da bi htjela da dođem.
Pomislio sam si: „Sranje, kako da ovo izbjegnem?”
-Znači, ne ideš. -Bit će totalno…
„Gle, Prada. Nosim Gucci. Ajme meni, gle, visoka moda.”
Ne mogu ja to. Zamisli je na tepihu. Daj pleši, kujo, nikoga ne zanima…
-Ajme. -Nikoga nije briga što imaš na sebi.
Bože mili. Uglavnom…
-Umoran sam. Ne stignem. -Znam.
Nemam društveni život. Nemam ni…
Pazi se. I ja sam puno radila. Nisam znala uskladiti poslovno i privatno.
Onda me tijelo izdalo.
Misliš da to radiš kako bi se dokazala mami?
Katkad mislim da sam je razočarala.
-Jeste ikad o tome razgovarale? -Nismo.
Neugodno je. Odnos nam je…
Naš je odnos jako površan, znaš?
Tvoja mama djeluje kao osoba koja uvijek sve drži u sebi.
-Unutra. -Da.
I moj je tata takav. Kad smo napokon srušili zidove,
razvili smo najbolji odnos na svijetu.
-Kako ste to uspjeli? -Prisilo sam se da budem…
Da budem otvoreniji, da ga zagrlim, da mu kažem:
„Nedostaješ mi.”
Jako je neugodno.
Moj je tata tipični Kinez, odrastao je u unutrašnjosti Kine.
Ne zna kako i kad zagrliti.
-Baš neugodno. -Jako neugodno.
Ali s vremenom postalo je lakše.
Kad telefoniramo, kažem mu da ga volim. Lako je! Prije bi mi bilo prečudno.
Zamisli da ti je sutra zadnji dan.
Iskoristi ga.
Da.
Imaš pravo.
Roditelji bi bili uz tebe, čak i da si kurva.
-Mama bi me se odrekla. -Nakratko, a onda bi ti rekla da te voli.
-Vidim da dobro zarađuješ. -Bravo, koliko naplaćuješ?
Premalo!
VILA CHIUJEVIH, LOS ANGELES
Mogu ti poharati kuhinju?
-Smijem? -Smiješ.
To!
-Fino. -To je izdojeno mlijeko.
-Ma nije. -Htio bi malo, ha?
-Pogodi koji sam ples uvježbala. -Za Ples sa zvijezdama?
Da.
-Salsu! - I ja je znam plesati!
-Imaš iskustva sa salsom. -Malo.
-Nauči me. -Ovako. Jedan, dva.
Zar ne?
Da?
Kao da si ukrao pokrete Baby G-ju.
Koji ti je najdraži korak?
Pa ovaj.
Samo trebaš…
Što je smiješno?
Molim te, nemoj to raditi na spoju!
Kako je bilo s Janice?
-Tako dobro? -Jako dobro.
Da?
Da. Želim je opet vidjeti. Bilo je dobro.
Baš je kul. Imamo puno toga zajedničkog.
Iz Lancastera je. Tamo sam proveo cijeli život.
Zanimljivo.
Osjećaš li zbog toga veću povezanost s njom?
Pa, da. Odrastala je u vrlo američkom okruženju.
Što vam je sljedeće u planu?
Trenutačno je u Kostarici.
Kako ćete onda na drugi spoj?
Zapravo, živi i ovdje i ondje.
Aha.
Malo boravi u L.A.-u, malo u Kostarici, ali ne znam koliko točno.
Ne znam što da radim,
kako održiš strast kad netko živi u drugoj zemlji?
Ne znam.
Možda joj trebaš pokazati svoje adute.
Kako to misliš?
-Nisam još nikome poslao sliku kite. -Ne mislim na tvoj pimpek.
Uglavnom, recimo…
Meni su muškarci
koji imaju svoj život i puno rade, a ipak stalno misle na mene
jako seksi.
Mogao bi joj poslati neke fotke.
Dobro. Evo nas, kuhamo.
Joj, ne!
I pečemo.
Imam ideju. Idemo van.
Volim Kevina. Poput brata mi je.
Nepopravljiva sam romantičarka
i već sam jako dugo u braku.
Znam kako začiniti stvari.
-Znaš što bi se Janice jako svidjelo? -Što?
Jako je seksi kad muškarac radi u vrtu.
Digni ovu stolicu.
-Ozbiljno? -Da. Teška je.
Da te vidim, diži je i hodaj.
To, fantastično.
Vidiš? Ističu ti se biceps i triceps.
Odloži je. Savršeno.
-Sviđa ti se tvoja odjeća? -Super je.
-Mogao bi je i skinuti. -Može.
Stavi je tamo.
U pokretu.
-Nemoj me fotkati. -Bit će spontano.
-Samo ti hodaj. -Nisi ni uključila kameru.
Skidati se pred Christine dok dr. Chiu nije kod kuće…
Malo je zločesto.
Štap je jako seksi, zar ne?
-Aha. -Najbolje će izgledati u vodi.
Fantastično.
Odlično ti ide.
Prelako je sjediti i fotkati se bez majice.
Puno je teže i seksipilnije gurati tačke.
Usporeno, tako.
Ne ti. Ja snimam usporeno.
Ili podrezivati živicu.
Hajde, primi se posla. Tako.
Čekajte! To zvuči prosto!
Jako prosto!
Nisam na to mislila! Nikako.
Mislim da se Janice ove fotke neće svidjeti.
Živi u duhovnom svijetu.
Doduše, možda će baš zato cijeniti
moje pokušaje da se povežem s našom prirodnom stranom,
našim golim tijelima. Možda joj se to svidi.
Sad imamo sve. Bit ćeš mi zahvalan.
Treba mi odmor. Teško je ovo.
-Naradio si se? -Jesam! Još nikad nisam…
Mislio sam da su selfiji dovoljni.
-Mogu te pitati za savjet? -Naravno.
Dakle,
Kim zbilja nije drago što izlazim i viđam se s Janice.
Tvrdi da je to zato što je Janice njezina reiki iscjeliteljica.
Zato se ne smijemo viđati.
-Kim je išla na reiki terapiju kod Janice? -Da.
Ajme meni! Kako si upoznao Janice?
Bili smo u Malibuu.
Ja, Kim, Kelly, Kane.
Došla nam je održati reiki terapiju.
Upoznao si Janice dok je Kim bila kraj tebe?
-Da. -Ajme meni! Kevine!
To je zbilja…
To je jako loše, Kevine.
Ali zašto? Ne razumijem.
Kažeš da smo prijatelji i da ne želiš ništa sa mnom,
kakve onda veze ima koga sam kada upoznao?
Prebliska joj je. Poznaju se.
Ali nije fer da ja budem odgovoran za nju.
Moraš odlučiti je li ona vrijedna svega ovoga.
Dobro pitanje.
Odluči se jer ako odeš na novi spoj s reiki iscjeliteljicom,
izgubit ćeš Kim.
ZOOLOŠKI VRT
Danas idem s mamom u zoološki vrt.
Jako sam nervozna.
Već godinama nismo razgovarale ni o čemu osim o poslu.
-Ajme, prekrasne su. -Da.
Zdravo!
-Zdravo, ja sam Amy. Drago mi je. -I meni.
Dobro došle.
-Bože mili! -Ovo je Sarah.
Sarah je jako sretna što će danas od vas dobiti poslastice.
Izvolite. Bit će malo slinavo.
-Nema veze. -Dosta slini za jednu žirafu.
-Bok, Sarah! -Želite da vam da pusu?
-Kako? -Stanite ovamo.
Dignut će gornju usnu prema vašem licu.
Sarah, daš joj pusu?
Bravo!
Zaljubila sam se!
-Hoćete i vi pusu? -Možda bolje ne.
Ne.
-Puno hvala. Ajme! -Nema na čemu. Bilo mi je drago.
-Također. -I nama isto. Hvala.
Kamo sad idemo?
Idemo uživati.
-Ne moraš znati kamo idemo. -Dobro.
-Uživaj u trenutku. -Znam, hoću.
Baš mi je drago što se malo družimo.
Znam, imaš jako uspješnu karijeru.
I znam da puno radiš svaki dan.
Ali,
moraš paziti na sebe.
I želim da imaš djecu.
Bože mili.
Koliko djece?
Koliko god možeš!
Želim imati djecu, ali ne želim s bilo kim ući u vezu.
Kad sam se odlučila razvesti,
rekla sam ti tek kad je sve bilo gotovo
jer nisam znala kako razgovarati s tobom.
Čak mi je i čudno reći ti: „Volim te.”
Da, takve su kineska kultura i tradicija.
Volimo se iznutra, ali ne govorimo o tome.
Uvijek sam mislila da nisam dovoljno dobra.
-Znaš? -Ne.
U Kini sam stalno bila pod pritiskom da budem bolja.
-Da budem najbolja u razredu. -Da.
Pa u baletu, stepu, kineskom tradicionalnom plesu, klaviru.
Stalno sam bila pod ogromnim pritiskom.
Ti si radila tri posla kad si se preselila u SAD.
Radila si šest sati da mi platiš jedan privatni sat klavira.
A ja nisam ni voljela svirati.
Oprosti što sam ti vršila toliki pritisak.
Ma ne, nisi ti kriva.
Jednostavno…
Katkad ti vršim pritisak jer želim da moja djeca
daju svoj doprinos društvu.
Želim da budeš dobra osoba.
I da budeš čestita. Moralni odgoj najvažnija je stvar.
Također, želim da mi djeca budu zdrava.
Jako zdrava.
Ti si moje blago, moje jedino dijete.
Brinem se za tebe i želim ti samo najbolje.
Trebamo češće razgovarati.
Kad želiš o nečemu razgovarati, reci mi.
Reci mi ako nisam dobra.
-I ti meni. -Hoću.
Jako me iznenadilo što mi se mama ispričala.
Očekivala sam da će zauzeti obrambeni stav.
Jednako razmišljamo. Zašto sam toliko čekala s ovim?
Idemo vježbati. Reći ću ti: „Volim te.”
-Dobro. -Pa ti to možeš reći meni.
Volim te. Ajme meni!
Katkad je to baš teško reći.
-Ali volim te svim srcem. -Znam.
Ne govorim ti to često.
-Moramo vježbati. -Volim te, moja djevojčice.
Priscilla! Bok!
VIZAŽISTICA, FENTY BEAUTY
-Kane! -Dobro jutro.
-Dobro jutro. Izgledaš svježe. -Bio sam na satu bicikliranja.
-Zgodan si. -Hvala.
Ovdje snimamo.
-Ovo je studio. Da! -Ajme, daj da vidim.
-Tu ćemo snimiti fotke. -Aha.
A ovdje su svi proizvodi.
Bit će i snimki iza kulisa?
-Da, sve ćemo… -Odlično.
Došao je i taj dan, počinje moja kampanja s Fentyjem.
Sve je tako nestvarno, ovdje je 20 ljudi iz Fentyjeva tima.
Prije deset, dvadeset godina nisam ni sanjao da ću u Milk Studiosu
snimati kampanju za jedan od najvećih svjetskih brendova.
Razmazit ćete me.
-Zgodan si, dragi. -Ajme, super.
Neću ti konturirati lice. Ovo je bronzer.
Tebi ni ne treba konturiranje.
-Samo ću ti malo bronzerom… -Što misliš o mojim očima?
-O tvojim očima? -Da.
-Prekrasne su. -Gle mi kapke.
Predivni su.
Vidiš da na jednom nema pregiba?
-Ne baš. -Stvarno. Imam…
Lijevi mi je kapak podignut, a desni je spušten.
Fenty Beauty javio ti se baš zbog toga kako izgledaš.
Kozmetički smo brend, lice je najvažnije.
Nama je tvoje lice savršeno.
Kao klinka imala sam velike oči i…
-Divne su, to ti je adut. -Djeca su me zvala žabooka.
-Žabooka? -Žabooka.
Nije važno tko si ni kako izgledaš,
ako imaš dobar stav, izgledat ćeš dobro.
Super. To je baš lijepo čuti.
Uzbuđena sam!
Dobro, idemo.
Super ti stoji uz ogrlicu.
Fino.
To je to, pozeru.
Sklopio sam posao s Fentyjem. Zahvalan sam i ponosan na sebe.
Sad stojećke sa sakoom u ruci. Sve ćemo podići za pola metra.
Da vidimo kako će ispasti.
Odlično.
Znaš kako treba s jaknom, ne trebaju ti upute.
Volim Rihannu jer je, prije svega,
autentična i vjerna sebi.
Operacija kapaka ne bi me učinila sretnijim.
Mislim da mi to sada ne treba.
Zadovoljan sam sobom. Moram raditi na sebi iznutra,
a ne popravljati kapak.
Slatko.
-Gotovi smo, Kane! -Gotovi?
KEVINOV STAN, LOS ANGELES
-Bok, Kevine. -Hej, Janice.
REIKI ISCJELITELJICA
-Kako si? -Pa, dobro.
Baš sam na odlasku. Idem na Istočnu obalu.
-Ideš u posjet obitelji? -Da, idem k obitelji.
Ti si u Kostarici?
Da, stigla sam ovamo prije dva dana.
Nismo se baš čuli. Žao mi je, imao sam posla.
Nisam te namjerno ignorirao.
Vidimo se kad se vratim?
Pa, možda bi bilo bolje
da budemo prijatelji.
Ne želiš to? Što se događa?
Bilo mi je baš lijepo s tobom. Mislim da je i tebi bilo lijepo sa mnom.
Meni se čini da smo se malo prenaglili.
Da…
Izašao sam s Janice
čim smo Kim i ja u Malibuu rekli da ćemo biti prijatelji.
Možda je to bilo prebrzo.
Nikako ne želim omesti Kim u terapiji.
Želim joj pomoći.
Dat ću sve od sebe da održim to prijateljstvo
jer sam tako obećao.
Mislim da bih se samo još više udaljio od tebe, pa…
-Tako da… -Hvala ti na druženju.
Hvala tebi. Bilo je lijepo. Uživaj u Kostarici.
-Hvala. -Dobro. Bok.
Prijevod titlova: Martina Grujić